Turkiya prezidenti Rajab Toyyib Erdo‘g‘anning maslahatchisi Ilnur Chevik Turkiya Suriya ustidan nazorat o‘rnatmasligini, harbiylar esa IShID jangarilari yo‘q qilinganidan keyin mamlakatni tark etishini ma’lum qildi. Bu haqida u RT’ga bergan intervyusida xabar berdi. "Turkiya Suriya ustidan hech qanday nazorat o‘tkazmoqchi emas, u shunchaki IShIDni yo‘q qilishni istaydi. Biz Suriyada qolmoqchi emasmiz: IShID ustidan g‘alaba qozonishimiz va hududning yetarlicha himoyalanganini ko‘rishimiz bilan Turkiya bu mamlakatda qolmaydi", - dedi Chevik. "Turkiya Asadni kuch bilan chetlatmoqchi emas. Shuning uchun ham Ostonada Turkiya, Rossiya va Eron bu borada muzokaralar olib borishmoqda", - deya qo‘shimcha qildi u. Uning so‘zlariga ko‘ra, Turkiya IShIDning Suriyadagi "poytaxti" Raqqani ozod qilishga ishonadi.